钦定古今图书集成/理学汇编/学行典/第254卷 > 姜学周
## 钦定古今图书集成/理学汇编/学行典/第254卷 > 姜学周

按《武昌府志》：“姜学周，字起予，性端悫，孝友闻于乡，雅
欲以经术自奋，篝灯弗辍，自分数奇弃去之，而一意
教子。子恒举己卯乡试，故事，郡邑镌楔树帜，以光其
闾，周从屏幛间出，视衣履如旧，喜色不形。家少年有
请更服者，乃正色曰：‘老人方欲导之廉谨为他日地，
可自失其本色耶’？其任真如此。”